wannaphong/clean_thaiwikipedia huggingface dataset:
# อรุณ ภาณุพงศ์
ศาสตราจารย์พิเศษ อรุณ ภาณุพงศ์ เป็นสมาชิกฝ่ายไทยในศาลประจำอนุญาโตตุลาการ ณ กรุงเฮกสมาชิกฝ่ายไทยในศาลประจำอนุญาโตตุลาการ ณ กรุงเฮก อดีตปลัดกระทรวงการต่างประเทศ อดีตรัฐมนตรีช่วยว่าการกระทรวงการต่างประเทศ และอดีตรัฐมนตรีประจำสำนักนายกรัฐมนตรี ในรัฐบาลพลเอก เปรม ติณสูลานนท์

 ประวัติ 
ศาสตราจารย์พิเศษ อรุณ ภาณุพงศ์ หรือ ศ.ดร.อรุณ ภาณุพงศ์ เกิดเมื่อวันที่ 15 มีนาคม พ.ศ. 2465 (นับแบบใหม่) ที่ตำบลเกาะหมาก อำเภอปากพะยูน จังหวัดพัทลุง สำเร็จการศึกษาระดับปริญญาตรี ปริญญาธรรมศาสตรบัณฑิต จากมหาวิทยาลัยธรรมศาสตร์ เมื่อปี พ.ศ. 2489 ระดับปริญญาโท ด้านกฎหมายระหว่างประเทศ และปริญญาโทด้านเศรษฐศาสตร์ จากประเทศฝรั่งเศส สำเร็จการศึกษาปริญญาเอก ด้านกฎหมาย จากประเทศฝรั่งเศส ในปี พ.ศ. 2496 ได้รับปริญญานิติศาสตรดุษฎีบัณฑิตกิตติมศักดิ์ จากมหาวิทยาลัยธรรมศาสตร์ และจุฬาลงกรณ์มหาวิทยาลัย ในปี พ.ศ. 2537 

ดร.อรุณ ภาณุพงศ์ ได้รับแต่งตั้งให้ดำรงตำแหน่งศาสตราจารย์พิเศษ จากมหาวิทยาลัยธรรมศาสตร์ เมื่อปี พ.ศ. 2539ประกาศสำนักนายกรัฐมนตรี เรื่อง แต่งตั้งศาสตราจารย์พิเศษ (นายอรุณ ภาณุพงศ์)

นอกจากนั้น ได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2525 ถึงปัจจุบัน และดำรงตำแหน่งประธานกรรมการกฤษฎีกา (คณะที่ 6,กฎหมายทรัพย์สินทางปัญญาและการค้าระหว่างประเทศ)

 การทำงาน 
อรุณ ภาณุพงศ์ เข้ารับราชการในสังกัด กระทรวงการต่างประเทศ เคยประจำการที่สถานทูตไทยในประเทศฝรั่งเศส เคยดำรงตำแหน่งเอกอัครราชทูตไทยประจำอินโดนีเซีย เอกอัครราชทูตไทยประจำสหภาพโซเวียต เอกอัครราชทูตไทยประจำสหรัฐอเมริกา และเอกอัครราชทูตไทยประจำฝรั่งเศส รวมทั้งเป็นปลัดกระทรวงการต่างประเทศ ต่อมาได้รับแต่งตั้งเป็นรัฐมนตรีช่วยว่าการกระทรวงการต่างประเทศ (ครม.41, 42) และเป็นรัฐมนตรีประจำสำนักนายกรัฐมนตรี (ครม.44)พระบรมราชโองการ ประกาศ รัฐมนตรีลาออกและตั้งรัฐมนตรี (นายจิรายุ อิศรางกูร ณ อยุธยา ลาออก และตั้งนายอรุณ ภาณุพงศ์ เป็นรัฐมนตรีประจำสำนักนายกรัฐมนตรี) ในรัฐบาลพลเอก เปรม ติณสูลานนท์

ศ.ดร.อรุณ ภาณุพงศ์ เคยปฏิบัติหน้าที่เป็นอาจารย์พิเศษ สอนวิชากฎหมายให้กับนักศึกษาคณะนิติศาสตร์ มหาวิทยาลัยธรรมศาสตร์ และเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๗ ตอนที่ ๑๘๘ ง ฉบับพิเศษ หน้า ๓๖, ๕ ธันวาคม ๒๕๒๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๗ ตอนที่ ๖๓ ง ฉบับพิเศษ หน้า ๓๔, ๑๘ เมษายน ๒๕๒๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญชัยสมรภูมิ, เล่ม ๑๐๓ ตอนที่ ๑๘๔ ง ฉบับพิเศษ หน้า ๒๐, ๒๒ ตุลาคม ๒๕๒๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๙ ตอนที่ ๒๐๒ ง ฉบับพิเศษ หน้า ๑๑๘๗, ๓๑ ธันวาคม ๒๕๑๕
# ชื่อบุคคลเกาหลี
ชื่อบุคคลเกาหลี ในสมัยมักประกอบด้วยชื่อสกุล ตามด้วยชื่อตัว โดยไม่มีชื่อกลาง เมื่อเขียนชื่อเกาหลีในอักษรฮันกึล จะไม่มีการแบ่งช่องว่างระหว่างชื่อสกุลกับชื่อตัว

ชื่อสกุลเกาหลีส่วนใหญ่ประกอบด้วยพยางค์เดียว แม้ว่าจะมีชื่อสกุลหลายพยางค์อยู่บ้าง (เช่น Sun-woo) หลังแต่งงานแล้ว ทั้งสองคนจะยังคงใช้ชื่อเต็ม แต่ลูกจะใช้ชื่อสกุลของพ่อ เว้นแต่ตกลงกันเป็นอื่นขณะจดทะเบียนสมรส ในอดีต ชื่อสกุลเคยจัดกลุ่มเป็น พน-กวัน (ตระกูลหรือครอบครัวขยาย) แต่ละพน-กวันได้รับการระบุจากสถานที่จำเพาะและบรรพบุรุษฝ่ายพ่อร่วมกัน เช่น สกุลอีแห่งช็อนจูมาจากช็อนจู และสืบจาก . ใน ค.ศ. 2000 สำมะโนระบุว่ามีชื่อสกุลทั้งหมด 286 สกุล และแบ่งออกเป็น 4,179 ตระกูล อย่างไรก็ตามชาวเกาหลีใต้เกือบครึ่งหนึ่งใช้ชื่อสกุลที่พบได้ทั่วไปมากที่สุด 3 สกุลแรก (คิม, อี และพัก)

ชื่อตัวมักมี 2 พยางค์ แม้ว่าจะมีชื่อตัวบางส่วนที่มีหนึ่ง สาม หรือหลายพยางค์ด้วย ส่วนชื่อรุ่น (โดยชื่อจากรุ่นของครอบครัวขยายมีความเกี่ยวข้องในทางใดทางหนึ่ง ส่วนใหญ่มักอยู่ในตัวอักษรเดียวกัน) มักใช้ร่วมกัน แม้ว่าจะไม่ได้รับความนิยมในปัจจุบัน การใช้ชื่อบุคคลจะต้องตามระบบชื่อสุภาพที่เข้มงวด โดยถือเป็นเรื่องหยาบคายที่จะเรียกคนแปลกหน้าหรือคนที่มีสถานะทางสังคมสูงด้วยชื่อบุคคล

การตั้งชื่อเปลี่ยนแปลงไปตามกาลเวลา ครั้งหนึ่งชื่อสกุลสงวนไว้เฉพาะเชื้อพระวงศ์กับชนชั้นสูง แต่ภายหลังกลายเป็นที่ยอมรับในชนชั้นล่าง แม้กระทั่ง ค.ศ. 1910 ชาวเกาหลีมากกว่าครึ่งไม่มีชื่อสกุล ชื่อเกาหลีส่วนใหญ่ก่อนการประดิษฐ์อักษรฮันกึลในคริสต์ศตวรรษที่ 15 เขียนด้วยอักษรจีน (ฮันจา) ในขณะที่หลายชื่อสามารถเขียนในอักษรฮันจาได้ทั้งหมด บางชื่อเขียนได้เฉพาะอักษรฮันกึล (เช่น ดา-ซม) ใน ค.ศ. 2015 ประชากรร้อยละ 7.7 มีชื่อที่เขียนได้เฉพาะอักษรฮันกึลเท่านั้น ในช่วงเกาหลีภายใต้การปกครองของญี่ปุ่นที่เริ่มต้นใน ค.ศ. 1939 ชาวเกาหลีถูกบังคับให้ใช้ชื่อและระบบการตั้งชื่อแบบญี่ปุ่น ก่อนที่ใน ค.ศ. 1946 จึงหันกลับมาใช้แบบเดิม

คำนิยาม
thumb|แผนภาพแสดงคำนิยามของชื่อ พร้อมอักษรละตินในระบบอาร์อาร์
ชื่อบุคคลเกาหลีมีชื่อเรียกหลายแบบ สำหรับชื่อเต็มจะใช้คำว่า   ซึ่งสามารถแยกเป็น   สำหรับชื่อสกุล กับ   สำหรับชื่อตัว ศัพท์เกาหลีดั้งเดิมที่ใช้เรียกชื่อเต็มหรือชื่อตัวคือ  

ศัพท์ทางการสำหรับชื่อเต็มคือ  . โดยใช้ในระหว่างการทำธุรกรรมหรือในงานทางการ
thumb|right|ชาวเกาหลีใต้มากกว่าครึ่งหนึ่งใช้ชื่อสกุลที่พบได้ทั่วไป 5 สกุล (อักษรไทยพร้อมอักษรโรมันที่เขียนในรูปแบบต่าง ๆ ในวงเล็บ):
# ทะไลลามะ องค์ที่สอง
ทะไลลามะ องค์ที่สอง เกตวิน กยาโช (, "ผู้มีจิตวิญญาณมหาสมุทรรุ่งโรจน์ประเสริฐของ อัสปีรันส์") (2018 – 2084) เป็นองค์ทะไลลามะองค์ที่สอง แม้ว่าพระองค์จะไม่เป็นที่รู้จักโดยใช้พระนามว่าในช่วงพระชนม์ของพระองค์
# สมเด็จพระเจ้าปฤถวีแห่งเนปาล
สมเด็จพระเจ้าปฤถวีพีรพิกรมศาหเทวะ เป็นพระมหากษัตริย์เนปาล พระองค์ครองราชย์ตั้งแต่ 17 พฤษภาคม 2424 จนถึง 11 ธันวาคม 2454
พระราชสมภพเมื่อ 18 สิงหาคม พ.ศ. 2418 เป็นพระราชโอรสของเจ้าชายไตรโลกยะ มกุฎราชกุมารแห่งเนปาล ซึ่งเป็นพระราชโอรสของพระเจ้าสุเรนทรพิกรมศาหะ กับธิดานายจูง บาฮาดูร์ อดีตนายกรัฐมนตรีเนปาล พระราชสมภพที่กรุงกาฐมาณฑุ ราชอาณาจักรเนปาล 

พระองค์ครองราชย์หลังจากที่เจ้าชายไตรโลกยะ มกุฎราชกุมารแห่งเนปาล พระราชบิดาของพระองค์ ซึ่งเป็นองค์รัชทายาทได้สวรรคต พระองค์จึงได้กลายเป็นองค์รัชทายาทแทน และได้ครองราชย์ในที่สุด 

ในรัชกาลของพระองค์ได้เกิดเหตุการณ์ครั้งสำคัญในประวัติศาสตร์เนปาลคือการเข้ามาครั้งแรกของรถยนต์ การสร้างระบบประปาที่ทันสมัย และระบบสุขาภิบาลที่ดีของประเทศ พระราชธิดาพระองค์โตของพระองค์ เจ้าหญิงพระราชกุมารีลักษมีราชยาลักษมีเทวีศาหะ ได้เสกสมรสกับจอมพลมาร์ชัล ไกเซอร์ รานา เจ้าหญิงพระองค์นี้ทรงเป็นมกุฎราชกุมารีและรัชทายาทจนเมื่อพระองค์มีพระชนมายุย่างเข้าสู่วัยรุ่น พระอนุชาของพระองค์ สมเด็จพระเจ้าตริภูวนพีรพิกรมศาหเทวะก็ทรงประสูติ ซึ่งก่อนหน้านี้สมเด็จพระเจ้าปฤถวีพีรพิกรมศาหเทวะมีแต่พระราชธิดา 4 พระองค์
# สุรเชษฐ์ แวอาแซ
สุรเชษฐ์ แวอาแซ (เกิด 1 เมษายน พ.ศ. 2495) เป็นนักการเมืองชาวไทย อดีตสมาชิกสภาผู้แทนราษฎรจังหวัดนราธิวาส สังกัดพรรคประชาธิปัตย์ ปัจจุบันสังกัดพรรคประชาชาติ

 ประวัติ 
สุรเชษฐ์ แวอาแซ เกิดเมื่อวันที่ 1 เมษายน พ.ศ. 2495ศูนย์ข้อมูลนักการเมือง เป็นบุตรของนายแวอาแซ สุทัย กับ นางแวบีเดาะ แวและ มีพี่น้อง 7 คนประวัติผู้สมัคร ส.ส. กรมการปกครอง สำเร็จการศึกษาจากวิทยาลัยครูจันทรเกษม, ระดับอนุปริญญา จากสถาบันราชภัฏยะลานักการเมืองถิ่นจังหวัดนราธิวาส. รุจน์จาลักษณ์รายา คณานุรักษ์ สำนักวิจัยและพัฒนา สถาบันพระปกเกล้า. 2558 และ ศิลปศาสตรบัณฑิต จาก มหาวิทยาลัยราชภัฏพระนครศรีอยุธยา

สุรเชษฐ์ สมรสกับ นางพยุงศรี แวอาแซ มีบุตร-ธิดา 3 คน

 งานการเมือง 
สุรเชษฐ์เข้าสู่วงการการเมืองด้วยการเป็นสมาชิกสภาจังหวัด และประธานสภาจังหวัด อย่างละ 2 สมัย ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกเรื่อยมา รวม 5 ครั้ง 

เขาลงสมัครรับเลือกตั้งในพื้นที่จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรครวมพลังประชาชาติไทย แต่ไม่ได้รับเลือกตั้ง ต่อมาย้ายกลับมาสังกัดพรรคประชาธิปัตย์ ในปี 2564กลับบ้านเก่าดีกว่า!‘9 รปช.’สามจังหวัดชายแดนใต้ ตบเท้าลาออก ย้ายคืนรัง ปชป. ปัจจุบันเขาสังกัดพรรคประชาชาติ และดำรงตำแหน่งรองหัวหน้าพรรคประชาชาติ

 สมาชิกสภาผู้แทนราษฎร 
สุรเชษฐ์ แวอาแซ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดนราธิวาส สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนราธิวาส สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนราธิวาส สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนราธิวาส สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนราธิวาส สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๙, ๓ ธันวาคม ๒๕๔๘
# วงศ์ย่อยแพนด้าแดง
วงศ์ย่อยแพนด้าแดง เป็นวงศ์ย่อยของวงศ์แพนด้าแดง ซึ่งเป็นวงศ์ย่อยเพียงวงศ์เดียวที่ยังหลงเหลืออยู่จากทั้งสามวงศ์ย่อย แม้ว่าจะมีตัวแทนอยู่ในสกุล Ailurus ที่ยังหลงเหลืออยู่ แต่ก็มีสกุลจำนวนหนึ่งที่ถูกพบฟอสซิลทั่วภูมิภาค Holarctic ซึ่งรวมถึง Magerictis ในช่วงอายุไมโอซีนตอนกลางของสเปน Pristinailurus ในช่วงอายุซานเคลียน ยุคแรก ๆ ของสหรัฐอเมริกา และ Parailurus น้องสาวอนุกรมวิธานของทวีปยูเรเชียและอเมริกาเหนือในสมัยไพลโอซีน ต่างจาก Ailurus ซึ่งหาอาหารบนต้นไม้โดยเฉพาะแต่สายพันธุ์วงศ์ย่อยแพนด้าแดงที่สูญพันธุ์ไปแล้วนั้นมีลักษณะทั่วไปมากกว่าและใช้เวลาหาอาหารบนพื้นดิน
# ลิงไลออนทามาริน
ลิงไลออนทามาริน หรือ มาร์โมเซ็ตที่มีแผงคอ  เป็นลิงโลกใหม่สกุลหนึ่ง ใช้ชื่อสกุลว่า Leontopithecus ในวงศ์ Callitrichidae

เป็นลิงขนาดเล็ก มีน้ำหนักประมาณ 900 กรัม (2 กรัม) และความยาวลำตัวประมาณ 30 เซนติเมตร (12 นิ้ว) ยาวหางประมาณ 45 เซนติเมตร (17 นิ้ว) มีจุดเด่นคือ มีขนยาวฟูตลอดทั้งตัวและหาง โดยเฉพาะส่วนหัวทำให้แลดูคล้ายสิงโต

ทั้งหมดเป็นลิงที่อาศัยอยู่รวมกันเป็นครอบครัว โดยที่ลิงตัวผู้จะเป็นผู้ดูแลลูกลิงขนาดเล็ก ทั้งที่ไม่ใช่ลูกของตัวเอง ลิงตัวเมียจะคอยดูแลลูกลิงวัยอ่อนวันละประมาณ 2-3 ชั่วโมง จากนั้นลิงตัวผู้จะเป็นฝ่ายดูแลโดยให้เกาะไปมาบนหลัง ลิงที่อายุยังน้อยมีแนวโน้มสูงที่จะได้ลูกแฝด

มีพฤติกรรมอาศัยในป่าดิบชื้น พบเฉพาะทางฝั่งตะวันออกของบราซิลติดมหาสมุทรแอตแลนติก เป็นลิงที่หากินในเวลากลางวัน กลางคืนจะนอนหลับในโพรงไม้ กินอาหารได้ทั้งพืชและสัตว์ มีการใช้นิ้วและเล็บแกะเปลือกไม้เพื่อหาแมลงกิน ในช่วงเวลากลางวันที่มีอุณหภูมิสูงจะหลบซ่อนในที่ร่มเพื่อหลบร้อน 

การจำแนก
พบทั้งหมด 4 ชนิด แตกต่างกันที่สีขน ได้แก่

Leontopithecus rosalia (Linnaeus, 1766)
Leontopithecus chrysomelas (Kuhl, 1820) 
Leontopithecus chrysopygus  (Mikan, 1823) 
Leontopithecus caissara Lorini & Persson, 1990
# การขนส่งในประเทศมาเลเซีย
การคมนาคมในประเทศมาเลเซีย เริ่มตั้งแต่สมัยอาณานิคมของอังกฤษ มีการคมนาคมหลากหลายรูปแบบซึ่งพัฒนาเรื่อยมา ระบบถนนในมาเลเซียนั้นกว้างขวาง ครอบคลุมระยะทาง 63,445 กิโลเมตร รวมทั้งทางด่วน 1,630 กิโลเมตร ทางหลวงสายหลักของประเทศยาว 800 กิโลเมตร เริ่มตั้งแต่ชายแดนไทยไปจนถึงสิงคโปร์ ระบบถนนในมาเลเซียตะวันตกนั้นมีคุณภาพ ในขณะที่ระบบถนนในมาเลเซียตะวันออกนั้นไม่มีการพัฒนาเลย

ประเทศมาเลเซียมีท่าอากาศยานนานาชาติทั้งหมด 5 แห่ง สายการบินหลักคือ มาเลเซียแอร์ไลน์ ส่วนทางรถไฟในมาเลเซียนั้น ครอบคลุมระยะทาง 1798 กิโลเมตร ในกัวลาลัมเปอร์จะมีระบบรถไฟฟ้าโมโนเรลและรถไฟฟ้ารางเบา

 ทางบก 
 ทางถนน 
ระบบถนนในมาเลเซียทั้งหมด มีระยะทาง  แบ่งเป็นทางธรรมดา  และทางด่วน  ทางหลวงที่ยาวที่สุดในประเทศคือ ทางหลวงสายเหนือ-ใต้ ระยะทางมากกว่า  ระหว่างชายแดนไทยและสิงคโปร์ ระบบถนนในมาเลเซียตะวันออก ได้แก่ รัฐซาบะฮ์และรัฐซาราวักนั้น มีคุณภาพน้อยเมื่อเทียบกับฝั่งตะวันตก มาเลเซีย เป็นประเทศที่มีการขับขี่ยานพาหนะด้วยการจราจรเลนขวา (หรือใช้พวงมาลัยรถยนต์ด้านซ้าย) ตั้งแต่ปี 1903 ในสมัยที่ยังเป็นเมืองขึ้นของอังกฤษ (โดยผ่านทาง สหพันธรัฐมลายู)

 ทางราง 

การขนส่งระบบรางในประเทศมาเลเซีย มีระยะทาง  โดย  เป็นรางแคบ ในขณะที่  เป็นรางมาตรฐาน ในกัวลาลัมเปอร์นั้น มีระบบรถไฟฟ้าโมโนเรลและรถไฟฟ้ารางเบา

 ทางน้ำ 
มีทางแม่น้ำยาว  โดยแบ่งเป็นทางน้ำในมาเลเซียตะวันตก  รัฐซาบะฮ์  และรัฐซาราวัก 

 ท่อน้ำมัน 
มีท่อน้ำมันยาว 

 ท่าเรือและเมืองท่า 
เมืองท่าที่สำคัญของมาเลเซีย:
 Bintulu
 โกตากีนาบาลู
 Kuantan
 Kemaman
 กูชิง
 Kudat
 Labuan
 Lahad Datu
 Lumut
 Miri
 Pasir Gudang
 George Town, Penang
 Port Dickson
 Port Klang
 Sandakan
 Sibu
 Tanjung Berhala
 Tanjung Kidurong
 Tawau
 Tanjung Pelepas
 Kuala Kedah

 ทางอากาศ  
right|thumb|250px|แผนที่การคมนาคมทางอากาศในประเทศมาเลเซีย
right|thumb|250px|ท่าอากาศยานนานาชาติกัวลาลัมเปอร์
 ท่าอากาศยาน 

 ท่าอากาศยานมีทางวิ่ง  
ทั้วหมด: 38 
มากกว่า 3,047 เมตร: 5 
2,438 - 3,047 เมตร: 7 
1,524 - 2,437 เมตร: 10 
914 - 1,523 เมตร: 9 
น้อยกว่า 914 เมตร: 7
 
 ท่าเฮลิคอปเตอร์ 
ทั้งหมด 2 แห่ง

 สายการบิน 
สายการบินแห่งชาติ:
 มาเลเซียแอร์ไลน์

สายการบินอื่น ๆ
 รายชื่อสายการบินในประเทศมาเลเซีย
# ทเวนตีวันไพล็อตส์
ทเวนตีวันไพล็อตส์ (, มักเขียนตัวพิมพ์เล็กทั้งหมดหรือ TWENTY ØNE PILØTS) เป็นวงดูโอสัญชาติอเมริกันจากเมืองโคลัมบัส รัฐโอไฮโอ วงก่อตั้งในปี ค.ศ. 2009 ประกอบด้วยสมาชิกคือ ไทเลอร์ โจเซฟและจอช ดัน พวกเขาออกผลงานอัลบั้มด้วยตัวเองในชื่อชุด Twenty One Pilots (ค.ศ. 2009) และ Regional at Best (ค.ศ. 2011) ก่อนจะเซ็นสัญญากับค่ายฟิลด์บายราเมน (Fueled by Ramen) ในปี ค.ศ. 2012 และออกอัลบั้มที่สาม Vessel ในปี ค.ศ. 2013Review of Vessel, Allmusic ทเวนตีวันไพล็อตส์เป็นที่รู้จักจากอัลบั้มที่สี่ Blurryface (2015) ซึ่งมีซิงเกิล "Stressed Out" (อันดับที่ 2 ในบิลบอร์ดฮอต 100),  "Ride" (อันดับที่ 5 ในบิลบอร์ดฮอต 100), "Heathens" (อันดับที่ 2 ในบิลบอร์ดฮอต 100)

ในปี ค.ศ. 2018 วงออกอัลบั้มที่ห้า Trench มีซิงเกิลนำคือ "Jumpsuit" และ "Nico and the Niners" อัลบั้มนี้ได้รับการตอบรับส่วนใหญ่ไปในทางที่ดี โดยนิตยสาร เคอร์แรง! ให้ 4 ดาวจาก 5 ดาว ในขณะที่เว็บไซต์เมทาคริติกให้คะแนน 81 จาก 100 คะแนน โดยอิงจาก 6 ความเห็น ในปี ค.ศ. 2021 วงออกอัลบั้มที่หก Scaled and Icy โดยมีซิงเกิลนำ "Shy Away" ที่เผยแพร่ในวันที่ 7 เมษายน ค.ศ. 2021 อัลบั้มนี้ได้รับการตอบรับที่ในทางที่ดี  ขึ้นถึงอันดับที่ 1 ในชาร์ตบิลบอร์ดท็อปร็อกอัลบั้ม และอันดับที่ 3 ในชาร์ตอัลบั้มแห่งสหราชอาณาจักร ต่อมาในวันที่ 29 กุมภาพันธ์ ค.ศ. 2024 วงเผยแพร่ซิงเกิล "Overcompensate" ซึ่งเป็นซิงเกิลนำของอัลบั้มที่เจ็ด Clancy ที่ออกจำหน่ายในวันที่ 17 พฤษภาคม ค.ศ. 2024
# การขนส่งระบบรางในประเทศมาเลเซีย
การขนส่งระบบรางในประเทศมาเลเซีย ประกอบด้วย รถไฟรางหนัก (รวมทั้งรถไฟความเร็วสูง) รถไฟฟ้ารางเบา และรถไฟฟ้าโมโนเรล รถไฟรางหนักมักใช้สำหรับการขนส่งผู้โดยสารและสินค้าระหว่างเมือง ขณะที่รถไฟฟ้ารางเบามักใช้ขนส่งผู้โดยสารในเมืองเท่านั้น มีเส้นทางรถไฟความเร็วสูงเพื่อเชื่อมกับท่าอากาศยานนานาชาติกัวลาลัมเปอร์ ส่วนรถไฟฟ้าโมโนเรล มีในกัวลาลัมเปอร์

การขนส่งระบบรางครอบคลุมรัฐส่วนใหญ่ในมาเลเซียตะวันตก ส่วนในมาเลเซียตะวันออก มีเฉพาะรัฐซาบะฮ์ ทางรถไฟในมาเลเซียตะวันตกเชื่อมต่อกับประเทศสิงคโปร์และประเทศไทย
# รัฐวาเล
วาเล  เป็น 1 ใน 26 รัฐของประเทศสวิตเซอร์แลนด์ ตั้งอยู่ทางตะวันตกเฉียงใต้ของประเทศ เป็นต้นน้ำของแม่น้ำโรน เป็นสถานีที่มีรีสอร์ตสกี ประกอบด้วย 13 เขต โดยมีเมืองหลวงคือเมืองซียง
# มอสโกโมโนเรล
มอสโกโมโนเรล  เป็นระบบรถไฟฟ้าโมโนเรล ระยะทาง  ตั้งอยู่ในกรุงมอสโก ประเทศรัสเซีย มีจำนวน 6 สถานี เริ่มก่อสร้างเมื่อ ค.ศ. 1998 ใช้งบประมาณ 6,335,510,000 รูเบิลรัสเซีย (240 ล้านดอลลาร์)

ในวันที่ 20 พฤศจิกายน ค.ศ. 2004 ได้เปิดใช้งานในรูปแบบระยะสั้น และเมื่อ 1 มกราคม ค.ศ. 2008 ได้เปิดใช้งานในรูปแบบการขนส่ง ตั๋วมีตั้งแต่ราคา 50 ไปจนถึง 19 รูเบิลรัสเซีย ซึ่งเป็นราคามาตรฐาน

มอสโกโมโนเรล ดำเนินการโดยบริษัทแห่งรัฐ มอสโกเมโทร
# คิม บ็อม
คิม ซัง-บ็อม (เกิด 7 กรกฎาคม ค.ศ. 1989) รู้จักกันในชื่อ คิม บ็อม (김범) เป็นนักแสดง นักเต้น นักร้อง และนายแบบชาวเกาหลีใต้ มีชื่อเสียงจากการรับบท โซ อี-จ็อง สมาชิก F4 ในละครโทรทัศน์เรื่อง รักฉบับใหม่หัวใจ 4 ดวง (2009), นางฟ้าผู้พิทักษ์ Lee Gook-soo ในเรื่อง Padam Padam (2011), Lee Ro-joon ซีอีโอจอมวายร้ายใน Mrs. Cop 2 (2016) และลูกครึ่งปิศาจจิ้งจอก ชื่อ อี รัง ในเรื่อง ตำนานรักจิ้งจอกเก้าหาง (2020) และ รับบท นักเรียนกฎหมาย ชื่อ ฮัน จุน ฮวี ในเรื่อง Law school (2021) ตามมาด้วยผลงานล่าสุด กับ บทบาท หมอ โก ซึง ทัก ในเรื่อง โกสต์ด็อกเตอร์: ผีหมอ หมอผี (2022) ในปีเดียวกัน คิม บ็อม ได้เข้าร่วม Universe แพลตฟอร์ม

 ชีวิตในวัยเด็กและการศึกษา 
คิม ซัง-บ็อมเกิดที่กรุงโซล ประเทศเกาหลีใต้ เมื่อวันที่ 7 กรกฎาคม พ.ศ. 2532 เขาเข้าศึกษาที่มหาวิทยาลัยจุงอัง (Chung-ang University) สาขาภาพยนตร์และโรงละคร

ผลงานด้านการแสดง
ภาพยนตร์
ปีเรื่องรับบท2007Hellcats Lee Ho-jae2008The Story 2008Death BellKang Hyeon2009FlightSi-beom2013ตี๋เหรินเจี๋ย ผจญกับดักเทพมังกรYuan ZhenThe Gifted Hands Kim Joon2015 Lovers and Movies Lin Jun The Beloved Jiang Suying2018 Detective K: Secret of the Living Dead  Cheon-moo

ละครโทรทัศน์
ปีเรื่องรับบทหมายเหตุ2006Rude WomenJeong Hyeon-junUnstoppable High KickKim Bum2008East of Eden Lee Dong-cheol (15 years old)2009Boys Over FlowersSo Yi-jungDreamLee Jang-seokHigh Kick Through the RoofJa-ok's nephew Cameo (episode 72)2010The Woman Who Still Wants to MarryHa Min-jaeHaru: An Unforgettable Day in KoreaPhotographerProduced by the Korea National Tourism Organization.2011Padam Padam Lee Gook-soo  2012High Kick 3  Cameo (episode 108)2013That Winter, the Wind Blows Park Jin-sungGoddess of Fire
| Kim Tae-do
|
|-
|style="text-align:center|2014
|The Micro Era of Love|Ou Hui 
|
|-
|style="text-align:center|2015
|Hidden Identity| Cha Gun-woo
|
|-
|style="text-align:center|2016
|Mrs. Cop 2| Lee Ro-jun
|
|-
|style="text-align:center|2020
|Tale of the Nine Tailed| Lee Rang
|
|-
|2021
|Law school
|Han Joon Hwi
|
|-
|2022
|โกสต์ด็อกเตอร์: ผีหมอ หมอผี''Ko Seung tak

รายชื่ออัลบั้ม
2009 Eve no Sora / Ima Ai ni Ikimasu
2012 Home Town

 รางวัล 
2008 Korean Drama Festival: Netizen Popularity Award (East of Eden)
2009 Andre Kim's Atelier: Male Star Award[3]
2009 SBS Drama Awards: Best New Star (Dream)
2009 45th Baeksang Arts Award Nomination for Best Male Popularity (East of Eden)
2009 Arirang TV 1000th Episode Poll : Best Couple with Kim So-eun - (KBS) Boys Over Flowers
2009 Mnet 20s Choice Awards--Nominated for Hot Male Drama Star (Boys Over Flowers)
2010 DienAnh.Net Movie Awards (DMA) : Best Couple with Kim So-eun - (KBS) Boys Over Flowers
2010 Barbie & Ken Awards: Korean Ken of the Year[4]
2013 49th Baeksang Arts Award Nomination for Most Popular TV Actor (That Winter, The Wind Blows)
2013 49th Baeksang Arts Award Nomination for Best New Actor (The Gifted Hands)
2013 Seoul International Drama Awards--Nominated for People's Choice (That Winter, The Wind Blows)
# ซันตากูโลมาดากรามาแน็ต
ซันตากูโลมาดากรามาแน็ต  เป็นเมืองในแคว้นกาตาลุญญา ประเทศสเปน ตั้งอยู่ทางทิศใต้-ตะวันออกของทิวเขาลิตูรัล โดยมีจุดสูงสุดคือ ปุดจ์กัสตัลยา  (299 ม.) ตั้งอยู่ริมฝั่งซ้ายของแม่น้ำบาซ็อส บริเวณนี้มีการตั้งถิ่นฐานมาตั้งแต่ยุคไอเบริก และมีหมู่บ้านไอเบริกที่ค้นพบบริเวณปุดจ์กัสตัลยา
# อี อารึม
อี อา-รึม  (เกิด 19 เมษายน 2537) หรือชื่อที่ในการแสดงว่า อารึม เป็นนักร้อง นักแร็ป นักแสดงชาวเกาหลีใต้ เป็นอดีตสมาชิกวงที-อารา

ประวัติ
 1994-2012
อารึม เกิดในกรุง โซล วันที่ 19 เมษายน 1994  เธอเรียนอยู่ใน Hanlim School of Arts ในโซล ซึ่งเป็นโรงเรียนเกี่ยวศิลปะ.티아라 아름, 정식프로필사진 첫공개..수준급미모  
2012–2013: T-ara
อารึม ถูกเพิ่มเข้าไปใน ที-อารา ในสถานะสมาชิก ที-อารา ในเดือนกรกฎาคม อารึมถูกในสถานะ สมาชิกคนที่แปดของของวง 티아라, 8번째 멤버는 '아름'..얼굴최초공개'깜찍' เธอได้รับการยืนยันในฐานะสมาชิกคนที่แปดเมื่อ 12 มิถุนายน 2012 และทาง ต้นสังกัดปล่อยภาพทีเซอร์ของเธอ ณ วันที่ 10 กรกฎาคม 2013 เธอออกจาก T-ara ในการดำเนินงานเดี่ยวของฮิปฮอป
2014 การเป็นศิลปินเดี่ยว

ผลงานเพลง
วงที-อารา

เพลงร่วมกับศิลปิน และร้องเดี่ยว
 ปี อัลบั้ม เพลง หมายเหตุ 2555  Mirage  "Day and Night"   With Gun-ji of Gavy NJ and Shannon 2555  Day by Day  "Don't Leave"  T-ara full group with Former  Hwayoung 2555  Day by Day  "Day by Day"  T-ara full group with Former  Hwayoung 2555 Sexy Love  "Sexy Love"  T-ara full group 2556  Bunny Style!  "Bunny Style"   T-ara full group 2556  Bunny Style!  "Sign"   With Soyeon 2556  Bunny Style!  "Happy Rain"   Solo 2556 Countryside Life  "Jeon Won Diary"  T-ara N4 2556  Target  "Target"  T-ara full group
อ้างอิง
# ปัตซ์กัวโร
ปัตซ์กัวโร  เป็นเมืองและเทศบาลในรัฐมิโชอากัน ประเทศเม็กซิโก เมืองก่อตั้งในช่วงคริสต์ทศวรรษ 1320 แรกทีเป็นเมืองหลวงรัฐตารัสกัน หลังจากที่สเปนเข้ายึดครอง บัสโก เด กิโรกา (Vasco de Quiroga) ได้ทำให้เมืองเป็นเมืองหลวงของรัฐมิโชอากันของเขตอุปราชแห่งนิวสเปน หลังจากเสียชีวิต เมืองหลวงได้ย้ายมายังเมืองใกล้เคียงคือเมืองบายาโดลิด (ปัจจุบันคือเมืองโมเรเลีย) เมืองยังคงรักษาเอกลักษณ์ของเมืองอาณานิคมและชนพื้นเมืองได้อย่างดีนับแต่นั้นมา

เมืองมีทะเลสาบปัตซ์กัวโร ที่มีความยาวรอบทะเลสาบประมาณ 48 กม. สูงจากระดับน้ำทะเลปานกลาง 2,140 ม.
# รถไฟรางเบา
รถไฟรางเบา หรือ รถไฟฟ้ารางเบา  เป็นระบบขนส่งมวลชนที่ให้บริการในเขตเมือง ขับเคลื่อนโดยใช้ล้อหรือไฟฟ้า และตู้โดยสารที่ใช้จะเท่ากับหรือมากกว่า 1 ตู้ก็ได้Light Rail Transit Association LRTA  What is Light Rail? – Retrieved on 2009-07-06 มักถูกจัดให้คล้ายกับรถราง
# นีเฮา
นีเฮา (Niʻihau หรือ Niihau) เป็นเกาะที่ใหญ่ที่สุดอันดับ 7 ในบรรดาเกาะที่มีผู้อยู่อาศัยของหมู่เกาะฮาวาย ในรัฐฮาวาย สหรัฐอเมริกา มีพื้นที่ 69.5 ตร.ไมล์ (180 ตร.กม.) เกาะนีเฮาตั้งอยู่ทางทิศตะวันตกเฉียงใต้ของเกาะคาไว ราว 17.5 ไมล์ (28.2 กม.)

เอลิซาเบท ซินแคลร์ ได้ซื้อเกาะนีเฮาจากอาณาจักรฮาวายในปี ค.ศ. 1864 เป็นมรดกตกทอดสู่ตระกูลโรบินสัน ในช่วงสงครามโลกครั้งที่สอง กองทัพญี่ปุ่นจู่โจมเกาะ หลังจากนั้น 1 อาทิตย์ ญี่ปุ่นจึงโจมตีเพิร์ลฮาเบอร์ ปัจจุบันเกาะอยู่ภายใต้การดูแลของบรูซและคีท โรบินสัน
# กรมขุนรามินทรสุดา
กรมขุนรามินทรสุดา หรือ เจ้าครอกชี เป็นพระธิดาพระองค์เดียวในสมเด็จพระเจ้าขุนรามณรงค์ ซึ่งเป็นพระเชษฐาในพระบาทสมเด็จพระพุทธยอดฟ้าจุฬาโลกมหาราช

พระประวัติ
กรมขุนรามินทรสุดา เป็นพระธิดาเพียงองค์เดียวของสมเด็จพระเจ้าขุนรามณรงค์ ไม่ปรากฏนามพระมารดา ประสูติก่อนเสียกรุงศรีอยุธยา ตอนที่พระบิดายังมียศเป็นขุนรามณรงค์

เมื่อครั้งกรุงศรีอยุธยาแตก พระองค์ได้ถูกพม่ากวาดต้อนไปพร้อมเชลยอื่น ๆ ได้พำนักอยู่ที่เมืองทวายเป็นระยะเวลา 25 ปี และผนวชเป็นรูปชีที่วัดแห่งหนึ่ง โดยมีเนมะกะยอดิน หรือ มังจันจ่า พระยาทวายเป็นผู้อุปถัมภ์และปกปิดพม่ามิให้รู้ และภายหลังพระยาทวายได้สวามิภักดิ์กับกรุงรัตนโกสินทร์ จึงได้กราบบังคมทูลมาว่ามีพระราชภาคิไนยพลัดมาอยู่ที่เมืองทวายพระองค์หนึ่งองค์ บรรจุน. สยามหลากเผ่าหลายพันธุ์. กรุงเทพฯ:มติชน. 2553, หน้า 189-190 พระบาทสมเด็จพระพุทธยอดฟ้าจุฬาโลกมหาราชให้เจ้าพระยายมราช (นามเดิมว่าทองอิน เป็นเจ้าพระยายมราชท่านแรกของกรุงรัตนโกสินทร์ ไม่ปรากฏว่ามีบุตรหลานสืบสายลงมา) ขึ้นไปทวาย เจ้าพระยายมราช (ทองอิน) ได้จัดการส่งพระองค์เจ้าชีเสด็จโดยทางเรือจากเมืองทวาย มาถึงแม่น้ำน้อย เมืองกาญจนบุรี

พระบาทสมเด็จพระพุทธยอดฟ้าจุฬาโลกมหาราชและสมเด็จพระบวรราชเจ้ามหาสุรสิงหนาทเสด็จออกไปรับพระองค์เจ้าชี ทั้งสองพระองค์ ความในพงศาวดาร กล่าวถึงเรื่องนี้ไว้ว่า

"เจ้าพระยายมราชก็ส่งพระองค์เจ้าชีมากับพระราชาพิมลแลข้าไทชาวกรุงตามเสด็จพระองค์เจ้าชีลงมาเป็นอันมาก สมเด็จพระเจ้าอยู่หัวทั้งสองพระองค์ทรงไต่ถามทุกขศุขตั้งแต่ตกไปอยู่เมืองอังวะแล้ว หลบหลีกลงมาได้จนถึงเมืองทวาย พระองค์เจ้าชีเล่าถวายถึงความทุกขยากลำบาก แล้วก็ทรงพระกันแสง สมเดจพระเจ้าอยู่หัวทั้งสองพระองค์ก็กลั้นน้ำพระเนตรมิได้ รับสั่งให้พระองค์เจ้าชีลงสรงอุทกวารีอยู่ที่หาดทรายทำไว้ในแม่น้ำน้อย แล้วสรงน้ำปริตรแล้วก็ให้เรียกเรือมารับพระองค์เจ้าชี แลข้าไทที่ตามมานั้นเปนเรือหลายลำด้วยกัน ก็ให้สนมกรมวังนำส่งพระองค์เจ้าชีเข้ามา ณ กรุงเทพฯ"

เจ้าครอกชีสิ้นพระชนม์เมื่อใดไม่ปรากฏเป็นที่แน่ชัด บ้างก็ว่าสิ้นพระชนม์ในรัชสมัยพระบาทสมเด็จพระพุทธยอดฟ้าจุฬาโลกมหาราช บ้างก็ว่าสิ้นพระชนม์ในรัชสมัยพระบาทสมเด็จพระพุทธเลิศหล้านภาลัย แต่ที่ถูกต้องน่าจะเป็นในรัชสมัยพระบาทสมเด็จพระพุทธเลิศหล้านภาลัย เพราะพ.ศ. 2361 ยังมีพระชนม์อยู่พระราชพงษาวดาร-กรุงรัตนโกสินทร-รัชกาลที่-๒/๕๖-เรื่องสร้างสวนขวา สถานที่เก็บรักษาพระอัฐิของพระองค์อยู่ที่หอพระนาก พระโกศของพระองค์อยู่ในพระเบญจาชั้นที่ 1 เมื่อถึงรัชสมัยพระบาทสมเด็จพระจอมเกล้าเจ้าอยู่หัวทรงสถาปนาพระอัฐิเป็น กรมขุนรามินทรสุดา

 พงศาวลี
# อาณัติ อาภาภิรม
อาณัติ อาภาภิรม (เกิด 27 มกราคม พ.ศ. 2477) อดีตรัฐมนตรีว่าการกระทรวงเกษตรและสหกรณ์ และอดีตผู้ว่าการการปิโตรเลียมแห่งประเทศไทย (ปตท.)

 ประวัติ 
อาณัติ สำเร็จการศึกษา วิศวกรรมศาสตรบัณฑิต จากจุฬาลงกรณ์มหาวิทยาลัย วิศวกรรมศาสตรมหาบัณฑิต สถาบันเทคโนโลยีแห่งเอเชีย และวิศวกรรมศาสตรดุษฎีบัณฑิต มหาวิทยาลัยโคโลราโด 

อาณัติ ได้รับปริญญาวิศวกรรมศาสตรดุษฎีบัณฑิตกิตติมศักดิ์ จากมหาวิทยาลัยสงขลานครินทร์ และจุฬาลงกรณ์มหาวิทยาลัย

 การทำงาน 
อาณัติ เข้าสู่วงการการเมืองด้วยการดำรงตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกเกรียงศักดิ์ ชมะนันทน์ (ครม.41)พระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่ง และแต่งตั้งรัฐมนตรี (จำนวน ๓๗ ราย) และในรัฐบาลของพลเอก เปรม ติณสูลานนท์ (ครม.42) ต่อมาได้ขึ้นมาเป็นรัฐมนตรีว่าการกระทรวงเกษตรและสหกรณ์ ในรัฐบาลพลเอกเปรม ติณสูลานนท์พระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่งและตั้งรัฐมนตรี (ปรับปรุงคณะรัฐมนตรีในสมัยพลเอก เปรม ติณสูลานนท์ เป็นนายกรัฐมนตรี จำนวน ๒๖ ราย)

หลังจากนั้น ดำรงตำแหน่งผู้ว่าการ การปิโตรเลียมแห่งประเทศไทย ระหว่างปี พ.ศ. 2530 ถึง พ.ศ. 2534

ก่อนที่จะเข้ารับตำแหน่งเป็นรัฐมนตรีว่าการกระทรวงเกษตรและสหกรณ์อีกครั้ง ในรัฐบาลนายอานันท์ ปันยารชุน (ครม.47)ราชกิจจานุเบกษา, พระบรมราชโองการ ประกาศ แต่งตั้งรัฐมนตรี (จำนวน ๓๔ ราย) เล่ม 108 ตอนที่ 45 วันที่ 6 มีนาคม 2534

ปัจจุบัน อาณัติ ดำรงตำแหน่ง กรรมการ บมจ. บีทีเอส กรุ๊ป โฮลดิ้งส์

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๓ ตอนที่ ๑๒ ง ฉบับพิเศษ หน้า ๒, ๒๗ มกราคม ๒๕๒๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๐ ตอนที่ ๒๐๐ ง ฉบับพิเศษ หน้า ๔๔, ๓๑ ธันวาคม ๒๕๒๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๗ ข หน้า ๒, ๔ พฤษภาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ , เล่ม ๑๒๐ ตอนที่ ๒๐ ข หน้า ๑๓๐, ๑ ธันวาคม ๒๕๔๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์ , เล่ม ๙๙ ตอนที่ ๖๐ ง หน้า ๑๔๑๓, ๒๗ เมษายน ๒๕๒๕